題雲居上寺
作者：吉播
朝代：唐

paragraphs: 石路多奇迹，幽巖鑿寶經。
暮煙千壑裏，新月一山明。
宿鳥知清梵，樵人慣獨行。
爲隨歡奉後，豈敢學逃[名]。
（見《金石萃編》卷一百五。
）（缺文據吉逾條下所引諸書補。
）（按詩次吉騊駼詩後，原題曰「同前」，下署「□上」，蓋名已摩滅。
據吉逾詩序，知爲其猶子吉播所賦。
詩中「暮煙」，石刻原作「暮煙」，王昶謂是筆誤，今據正。
〖1〗吉播，原作吉潛，詳前吉逾條附考。
前引諸書及《八瓊室金石補正》卷六五此詩末署名皆作「播上」。
）。